L 135/82
SL
Uradni list Evropske unije
23.5.2023
2.
Ovrednotenje za tip se opravi in zahtevane praktične izkušnje se pridobijo v treh letih pred vložitvijo zahtevka za odobritev ratinga na licenci za vzdrževanje zrakoplova. 3.
Na ovrednotenju za tip je prisoten najmanj en izpraševalec.
Izpraševalci ne sodelujejo pri usposabljanju prosilca.
(e) Izpraševalci pripravijo pisno in podpisano poročilo s pojasnilom, zakaj je kandidat ovrednotenje opravil ali ne, ter ga dajo na voljo kandidatu. 6.
Usposabljanje na delovnem mestu 6.1 Splošno Usposabljanje na delovnem mestu je usposabljanje prosilca o določeni vrsti zrakoplova na resničnem delovnem mestu, pri čemer se lahko nauči dobre prakse vzdrževanja in pravilne postopke sprostitve v uporabo.
Usposabljanje na delovnem mestu izpolnjuje naslednje zahteve: (a) seznam nalog in program usposabljanja na delovnem mestu pred začetkom usposabljanja na delovnem mestu odobri pristojni organ, ki je izdal licenco za vzdrževanje; (b) usposabljanje na delovnem mestu se izvaja pri eni ali več vzdrževalnih organizacijah, ki so ustrezno odobrene v skladu s to uredbo za vzdrževanje zrakoplovov zadevnega tipa.
Ena od teh organizacij nadzoruje usposabljanje na delovnem mestu; (c) prosilec ima pred začetkom usposabljanja na delovnem mestu licenco kategorije A, B ali L5 ali pa je zaključil teoretično usposabljanje za tip in pridobil vsaj 50 % zahtevanih osnovnih izkušenj (točka 66.A.30) v zvezi s kategorijo zrakoplovov, za katero se usposablja; (d) prosilec usposabljanje na delovnem mestu začne in zaključi v treh letih pred vložitvijo prvega zahtevka za odobritev ratinga za tip.
Vsaj 50 % nalog v zvezi z usposabljanjem na delovnem mestu se izvede po zaključku ustreznega teoretičnega usposabljanja za tip zrakoplova; (e) prosilec usposabljanje na delovnem mestu opravi pod mentorstvom usposobljenega mentorja ali mentorjev z individualnim nadzorom, pri čemer mentorji preverijo tehnično znanje, spretnosti in odgovornosti tipičnega potrditvenega osebja.
Med usposabljanjem na delovnem mestu mentorji na prosilca prenesejo tudi znanje in izkušnje ter mu dajo potrebne nasvete, podporo in navodila; (f) vsako nalogo podpiše prosilec, naloge pa so povezane z dejansko delovno kartico/polo itd.
Mentorji preverijo in sopodpišejo naloge, opravljene med usposabljanjem na delovnem mestu, saj prevzamejo odgovornost za naloge na ravni podpornega ali potrditvenega osebja, kot je ustrezno, odvisno od postopka sprostitve v uporabo; (g) ob zadovoljivem zaključku programa usposabljanja na delovnem mestu mentorji izdajo priporočilo za končno ocenjevanje prosilca, ki ga izvedejo imenovani ocenjevalci.
6.2 Vsebina in dnevnik usposabljanja na delovnem mestu Usposabljanje na delovnem mestu vključuje sklop dejavnosti in nalog, ki ustrezajo ratingu za tip zrakoplova, sistemom in kategoriji licenc, za katere je bil vložen zahtevek, ter ki lahko zajema več kot eno kategorijo licenc.
Usposabljanje na delovnem mestu se dokumentira v dnevniku usposabljanja na delovnem mestu, v katerem se navedejo: (a) ime prosilca; (b) datum rojstva prosilca; (c) potrjena vzdrževalna organizacija ali organizacije, v katerih je bilo izvedeno usposabljanje na delovnem mestu;